b'\n_START_ARTICLE_\nCriminalitatea \xc3\xaen Rom\xc3\xa2nia\n_START_PARAGRAPH_\nCriminalitatea \xc3\xaen Rom\xc3\xa2nia este comb\xc4\x83tut\xc4\x83 de Poli\xc8\x9bia Rom\xc3\xa2n\xc4\x83 \xc8\x99i de alte agen\xc8\x9bii.\n_START_SECTION_\nRe\xc8\x9bele de crim\xc4\x83 organizat\xc4\x83\n_START_PARAGRAPH_\nUnul dintre primii reprezentan\xc8\x9bi ai mafiei autohtone care \xc8\x99i-a extins influen\xc8\x9ba \xc3\xaen afara \xc8\x9b\xc4\x83rii a fost Alexandru Sava Docmanov. \xc3\x8en anii 90 a ajuns la o asemenea putere \xc3\xaenc\xc3\xa2t aducea la un singur transport sute de kilograme de droguri din America de Sud pe care apoi le direc\xc8\x9biona c\xc4\x83tre Vestul Europei._NEWLINE_Fostul boxer Viorel Oarza a pus la punct cel mai cunoscut clan din Torino, Italia, despre care presa local\xc4\x83 a sus\xc8\x9binut c\xc4\x83 ar fi controlat \xc3\xaentreaga comunitate de 100.000 de rom\xc3\xa2ni din Torino._NEWLINE_Gruparea "Casa Transilvania", denumita a\xc8\x99a de carabinieri dup\xc4\x83 numele localului de\xc8\x9binut de unul din capii re\xc8\x9belei \xc3\xaen Italia, era specializat\xc4\x83 \xc3\xaen proxenetism, spargeri, furturi din locuin\xc8\x9be \xc8\x99i t\xc3\xa2lharii. Rom\xc3\xa2nii au pus mai \xc3\xaent\xc3\xa2i st\xc4\x83p\xc3\xa2nire pe c\xc3\xa2teva ora\xc8\x99e din zona de est a Italiei._NEWLINE_O alt\xc4\x83 grupare de proxenetism \xc8\x99i t\xc3\xa2lh\xc4\x83rii care s-a extins \xc3\xaen urm\xc4\x83 cu un deceniu \xc3\xaen afara \xc8\x9b\xc4\x83rii a fost cea coordonat\xc4\x83 de Georgel Bratu \xc8\x99i avea stabilite ambasade \xc3\xaen Torino si Tenerife._NEWLINE_Ioan Clamparu, cel pe care autorit\xc4\x83\xc8\x9bile iberice l-au dat in urm\xc4\x83rire timp de aproape opt, \xc8\x99i-a stabilit centrul afacerilor in Madrid._NEWLINE_Din capitala Spaniei \xc8\x99i-a coordinat afacerile de proxenetism, t\xc3\xa2lh\xc4\x83rie \xc8\x99i fraude bancare pe care oamenii s\xc4\x83i le desf\xc4\x83\xc8\x99urau in peste 15 state de pe glob. Astfel, Clamparu este cel mai cunoscut interlop roman la nivel european._NEWLINE_Zaher Iskandarani, supranumit Prin\xc8\x9bul Banatului a controlat, intre 1990 si 1993, o re\xc8\x9bea de trafic cu ha\xc8\x99i\xc8\x99 c\xc4\x83tre Germania, din Timi\xc8\x99oara \xc8\x99i Arad, via Polonia._NEWLINE_La \xc3\xaenceputul anilor 2000, printr-un ritual specific, moldoveanul Nicu Gu\xc8\x99an a fost \xe2\x80\x9cbotezat\xe2\x80\x9d drept \xe2\x80\x9cvor v zakone\xe2\x80\x9d \xe2\x80\x93 ceea ce \xc3\xaen rus\xc4\x83 \xc3\xaenseamn\xc4\x83 \xe2\x80\x9cho\xc8\x9b \xc3\xaen lege\xe2\x80\x9d. Gruparea \xe2\x80\x9cPatron\xe2\x80\x9d este organizat\xc4\x83 pe principii militare \xc8\x99i func\xc8\x9bioneaz\xc4\x83 dup\xc4\x83 toate regulile de fier ale mafiei ruse.\n_START_SECTION_\nCrime\n_START_PARAGRAPH_\n\xc3\x8en 2016, Romania avea o rat\xc4\x83 a omorului de 1,25 la 100.000 de locuitori. Au fost \xc3\xaen total 247 de omoruri \xc3\xaen Rom\xc3\xa2nia \xc3\xaen 2016.\n_START_SECTION_\nCrime \xc3\xaempotriva turi\xc8\x99tilor\n_START_PARAGRAPH_\nBiroul Diplomatic de Securitate din cadrul  Departamentului de Stat SUA a declarat \xc3\xaen 2010 c\xc4\x83 \xe2\x80\x9ecele mai multe infrac\xc8\x9biuni \xc3\xaempotriva turi\xc8\x99tilor sunt limitate la cele de oportunitate. C\xc4\x83l\xc4\x83torii str\xc4\x83ini ar trebui s\xc4\x83 fie con\xc8\x99tien\xc8\x9bi de escrocheriile care implic\xc4\x83 persoane fizice, care se dau drept ofi\xc8\x9beri de poli\xc8\x9bie \xc3\xaen haine civile, abord\xc4\x83ri de tip "prietenie rapid\xc4\x83" \xc3\xaen sta\xc8\x9biile de tren/metrou \xc8\x99i furtul din buzunare.\xe2\x80\x9d \xe2\x80\x9eAdesea, cer\xc8\x99etorii - de multe ori grupuri de copii - pot fi foarte agresivi, de multe ori \xc8\x99i-au rupt hainele de pe ei pentru a distrage aten\xc8\x9bia \xc8\x99i pentru a fura de la \xc8\x9binta lor.\xe2\x80\x9d'